cyanic-selkie/wikianc huggingface dataset:
ওয়াডিংটন এমওয়েঙ্গা
শৈশবকাল
বয়সভিত্তিক দলে জিম্বাবুয়ের পক্ষে খেলেন ও ২০০২ সালের অনূর্ধ্ব-১৯ ক্রিকেট বিশ্বকাপে অংশ নেন। কেনিয়ার বিপক্ষে ৫/২১ বোলিং পরিসংখ্যান দাঁড় করান। ২০০৬ সালে ওরচেস্টারশায়ারের দ্বিতীয় একাদশে খেলেন।
খেলোয়াড়ী জীবন
২০০১-০২ মৌসুম থেকে ২০০৫ সাল পর্যন্ত ওয়াডিংটন এমওয়েঙ্গা’র প্রথম-শ্রেণীর খেলোয়াড়ী জীবন চলমান ছিল। গ্রীষ্মকালে র‍্যাডক্লিফ-অন-ট্রেন্টের নটিংহ্যামশায়ার ক্রিকেট ক্লাবে খেলেন। এরপর, শীতকালে অস্ট্রেলিয়ায় চলে যান।
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ওয়াডিংটন এমওয়েঙ্গা। ২০ সেপ্টেম্বর, ২০০৫ তারিখে হারারেতে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৪ নভেম্বর, ২০০২ তারিখে বুলাওয়েতে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ২৯ মে, ২০০৪ তারিখে হারারেতে সফরকারী অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।
শক্তিধর পাকিস্তান দলের বিপক্ষে ওডিআইয়ে তেমন সুবিধে করতে পারেননি ও তিন বছর বাদে ২০০৫-০৬ মৌসুমে সিরিজের দ্বিতীয় টেস্টে ভারতের বিপক্ষে অভিষেক পর্ব সম্পন্ন হয় তার। তবে, অভিষেক টেস্টেও তাকে যথেষ্ট বেগ পেতে হয়। তিনি বলকে তেমন ঘুরাতে পারতেন না। তবে, বলে নিখুঁততা ও নিশানা বজায় রেখে বোলিং কর্মে অগ্রসর হতেন।
গুয়াহাটি কলেজ
গুয়াহাটি কলেজ ভারতের আসাম রাজ্যের গোয়াহাটি শহরে অবস্থিত একটি সাধারণ ডিগ্রি কলেজ। কলেজটি গুয়াহাটি বিশ্ববিদ্যালয়ের অধিভুক্ত।
ইতিহাস
গুয়াহাটি কলেজ ১৯৬৪ সালে গুয়াহাটি শহরের বামুনীমায়ানে মাত্র ৭৫ জন শিক্ষার্থী নিয়ে প্রতিষ্ঠিত হয়েছিল, শুরুর দিকে কলেজটির কোন শ্রেণীকক্ষ ভবন ছিল না প্রাথমিকভাবে মোহুরিস ট্রেনিং ইনস্টিটিউটের ভাড়াকরা ক্যম্পাসে ক্লাস হতো।
স্বীকৃতি
২০১৫ সালে কলেজটি জাতীয় মূল্যায়ন ও প্রত্যয়ন পরিষদ কর্তৃক বি গ্রেডের কলেজ হিসাবে স্বকৃীত পেয়েছে।
জোহরা বেগম কাজী
ডাক্তার জোহরা বেগম কাজী (জন্ম: ১৫ অক্টোবর ১৯১২ - মৃত্যু: ৭ নভেম্বর ২০০৭) প্রথম বাঙালি মুসলিম মহিলা চিকিৎ‍সক ছিলেন।
জন্ম ও শিক্ষাজীবন
জোহরা বেগম কাজী ১৯১২ সালের ১৫ অক্টোবর অবিভক্ত ভারতের মধ্য প্রদেশের রাজনান গ্রামে জন্মগ্রহণ করেন। তার পিতার নাম ডাক্তার কাজী আব্দুস সাত্তার ও মায়ের নাম মোসাম্মৎ আঞ্জুমান নেসা। তার পৈতৃক নিবাস ছিল বাংলাদেশের মাদারীপুর জেলার কালকিনি থানার গোপালপুর গ্রামে। তিনি ১৯২৯ সালে আলিগড় মুসলিম মহিলা স্কুল থেকে প্রথম বাঙালি মুসলিম আলিগড়ি-অধ্যেতা হিসাবে এসএসসি পাশ করেন। ২৩ বছর বয়সেই তিনি দিল্লির লেডি হাডিং মেডিক্যাল কলেজ থেকে ১৯৩৫ সালে প্রথম শ্রেণিতে প্রথম স্থান অধিকার করে এমবিবিএস পরীক্ষায় উত্তীর্ণ হন। এজন্য পুরস্কার হিসেবে পান ভাইসরয় পদক।
কর্মজীবন
ঢাকা মেডিকেলে দায়িত্ব পালন করার সময় নারী রোগীদের চিকিৎসা সংক্রান্ত কুসংস্কার তাকে আহত করে। তিনি তাদের সাথে সরাসরি কথা বলে তাদের ভুল ধারণা দূর করার চেষ্টা করতেন। তার কারণে পরবর্তীতে চিকিৎসা শাস্ত্রে এদেশে নারী শিক্ষার্থীদের উপস্থিতি বৃদ্ধি পায়।
সুবোধ দাস
সুবোধ দাস (১ নভেম্বর ১৯৪৭ — ২৪ ফেব্রুয়ারি ২০১৯) একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি টানা আটবার ত্রিপুরা বিধানসভায় পানিসাগর থেকে বিধায়ক হিসেবে নির্বাচিত হয়েছেন।
জীবনী
সুবোধ দাস সিলেটের হবিগঞ্জে ১৯৪৭ সালের ১ সেপ্টেম্বর জন্মগ্রহণ করেন। তার বাবার নাম বিহারী দাস ও মায়ের নাম নলিনী দাস। পরে তারা ত্রিপুরা চলে আসেন।
সুবোধ দাস ১৯৬৫ সালে ভারতের কমিউনিস্ট পার্টি (মার্ক্সবাদী) এর সদস্য হন। তিনি ১৯৭৭ সাল থেকে ২০১৮ সাল পর্যন্ত ত্রিপুরা বিধানসভায় পানিসাগরের বিধায়ক হিসেবে দায়িত্ব পালন করেছেন। এছাড়া, তিনি ১৯৯৩ সাল থেকে ২০০৪ সাল পর্যন্ত ত্রিপুরা সরকারের পঞ্চায়েত মন্ত্রী হিসেবে দায়িত্ব পালন করেছেন। তিনি ১৯৭৮ সাল থেকে ২০১৩ সাল পর্যন্ত ভারতের কমিউনিস্ট পার্টি (মার্ক্সবাদী) এর ত্রিপুরা প্রদেশ কমিটির সদস্য ছিলেন।
সুবোধ দাস ২০১৯ সালের ২৪ ফেব্রুয়ারি আগরতলার জি. পি. প্যান্ট হাসপাতালে মৃত্যুবরণ করেন।
মাইল জেডিনাক
মাইকেল জন "মাইল" জেডিনাক (জন্ম: ৩ আগস্ট ১৯৮৪) হলেন একজন অস্ট্রেলীয় পেশাদার ফুটবলার, যিনি ইংরেজ ক্লাব অ্যাস্টন ভিলা এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
জেডিনাক সিডনিতে জন্মগ্রহণ করেন এবং সেখানেই তার শৈশব অতিবাহিত করেছেন। তিনি স্থানীয় ক্লাব সিডনি ইউনাইটেডের হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে তিনি ধারে ভারাজদিন এবং সাউথ কোস্ট ইউনাইটেডের হয়ে খেলেন। তিনি ২০০৬ সালে, সেন্ট্রাল কোস্ট মারিনার্সের সাথে চুক্তি স্বাক্ষর করেন। পরবর্তীতে তিনি তুর্কি ক্লাব গেনশ্লেরবিরি এবং আন্তালয়াস্পোরের হয়ে খেলেন। ২০১১ সালে, তিনি ইংরেজ ক্লাব ক্রিস্টাল প্যালেসে যোগদান করেন। তিনি ক্লাবটিকে প্রিমিয়ার লিগে উত্তীর্ণ হতে সাহায্য করেন।
জেডিনাক ২০০৮ সালে, অস্ট্রেলিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত ৭৫-এর অধিক ম্যাচ খেলেছেন যার মধ্যে ২০১৪ সাল পর্যন্ত ২৫টি ম্যাচে তিনি অধিনায়কত্ব করেছেন। তিনি ২০১০ ফিফা বিশ্বকাপ এবং ২০১৪ ফিফা বিশ্বকাপে অস্ট্রেলিয়া দলকে নেতৃত্ব দিয়েছেন। এছাড়াও তিনি ২০১৫ এএফসি এশিয়ান কাপজয়ী অস্ট্রেলিয়া দলের অধিনায়ক ছিলেন।
ব্যক্তিগত
জেডিনাক নাটালির সাথে বিবাহ বন্ধনে আবদ্ধ হয়েছেন এবং তাদের দুজনের একটি ছেলে সন্তান রয়েছে।
আবদুল কাইয়ুম জাকির
আবদুল কাইয়ুম "জাকির" (জন্ম ১৯৭৩), যিনি নোম দে গুয়েরে আবদুল্লাহ গোলাম রসুল নামেও পরিচিত, আফগানিস্তানের ইসলামিক আমিরাতের বর্তমান ভারপ্রাপ্ত উপ-প্রতিরক্ষামন্ত্রী। তিনি পূর্বে ২৪ আগস্ট ২০২১ থেকে ৭ সেপ্টেম্বর ২০২১ সাল পর্যন্ত ভারপ্রাপ্ত প্রতিরক্ষামন্ত্রী হিসেবে দায়িত্ব পালন করেন।
জাকির ১৯৯৭ সালে তালেবান আন্দোলনে যোগ দেন এবং আফগান গৃহযুদ্ধে অংশ নেন। তিনি আফগানিস্তানের প্রথম তালেবান সরকারের সময় অল্প সময়ের জন্য ডেপুটি আর্মি কমান্ডার, উত্তর ফ্রন্ট কমান্ডার এবং প্রতিরক্ষা মন্ত্রীর পদে অধিষ্ঠিত ছিলেন। আফগানিস্তানে মার্কিন যুক্তরাষ্ট্রের আগ্রাসনের পর, জাকির মার্কিন বাহিনীর কাছে আত্মসমর্পণ করেন এবং কিউবায় মার্কিন গুয়ানতানামো বে বন্দিশিবিরে বন্দি করা হন। তাকে মার্কিন হেফাজত থেকে আফগানিস্তানের পুল-ই-চরখি কারাগারে স্থানান্তর করা হয়, যেখান থেকে তাকে পরে মুক্তি দেওয়া হয়।
মুক্তি পাওয়ার পর তালিবানদের মধ্যে জাকিরের পদমর্যাদা বৃদ্ধি পায় এবং তালিবানদের সামগ্রিক সামরিক কমান্ডার হওয়ার আগে তিনি হেলমান্দ ও নিমরোজ প্রদেশে সামরিক অভিযান চালান। তার মেয়াদে তাকে প্রায়শই আন্দোলনের কট্টরপন্থী হিসাবে বর্ণনা করা হয় এবং ইরানের সাথে ঘনিষ্ঠ সম্পর্ক বজায় রাখার জন্য রিপোর্ট করা হয়। ২০১৪ সালে, তিনি অভ্যন্তরীণ নেতৃত্বের বিরোধের কারণে পদত্যাগ করেন, তারপর ২০২০ সালে সামরিক প্রধানের ডেপুটি হিসেবে নিযুক্ত হন।
প্রারম্ভিক জীবন
আবদুল কাইয়ুম ১৯৭৩ সালে দক্ষিণ আফগানিস্তানের হেলমান্দ প্রদেশের কাজাকি জেলায় জন্মগ্রহণ করেন এবং উত্তর আফগানিস্তানের জোউজজান প্রদেশে বেড়ে ওঠেন। তিনি আলিজাই উপজাতির একজন জাতিগত পশতুন। পাকিস্তানে যাওয়ার আগে তিনি আফগানিস্তানের একটি ধর্মীয় বিদ্যালয়ে অধ্যয়ন করতেন। পাকিস্তানে গিয়ে তিনি বেলুচিস্তানের কোয়েটায় একটি মাদ্রাসায় ভর্তি হন। মাদ্রাসাটি মোহাম্মদ নবী মোহাম্মদীর নেতৃত্বে আফগানিস্তানে সোভিয়েতদের বিরুদ্ধে যুদ্ধ করা একটি আফগান মুজাহিদিন গ্রুপের সাথে যুক্ত ছিল।
তালেবানের কার্যক্রম এবং গুয়ানতানামো বে কারাগারে বন্দীত্ব
মোহাম্মদ নবী মোহাম্মদী কাইয়ুম এবং নেমাতুল্লাকে তালেবান আন্দোলনে যোগদানের নির্দেশ দেন এবং তারা পূর্ব আফগানিস্তানের স্পিন বল্দাক জেলায় এতে যোগ দেন। কাইয়ুম ১৯৯৭ সালে যোগদান করেন। তালেবানের ওয়াকি-টকি নেটওয়ার্কে তার নাম ছিল "জাকির", এবং তিনি এই নামেই সাধারণভাবে পরিচিত হন। আফগান গৃহযুদ্ধের সময় হেরাত প্রদেশে ইসমাইল খানের বিরুদ্ধে লড়াইয়ে নেমাতুল্লাহ নিহত হন এবং জাকির তার দলের নেতৃত্ব নেন। আফগানিস্তানে তালেবান শাসনের সময়, জাকির অল্প সময়ের জন্য ডেপুটি আর্মি কমান্ডার, উত্তর ফ্রন্ট কমান্ডার এবং প্রতিরক্ষা মন্ত্রীর পদে অধিষ্ঠিত ছিলেন।
জাকির ২০০১ সালে মাজার-ই-শরীফে মার্কিন যুক্তরাষ্ট্রের নেতৃত্বাধীন বাহিনীর কাছে আত্মসমর্পণ করে এবং কিউবায় মার্কিন যুক্তরাষ্ট্রের গুয়ানতানামো বে বন্দিশিবিরে বন্দী হন। তার গুয়ানতানামো বন্দিদশা সিরিয়াল নম্বর ছিল ৮।
৪ মার্চ, ২০১০-এ, আফগান গোয়েন্দা কর্মকর্তারা বলেছিলেন যে "আব্দুল্লাহ গোলাম রসুল" নামে পরিচিত বন্দী আসলেই "আব্দুল কাইয়ুম" এবং "আব্দুল্লাহ গোলাম রসুল" তার পিতার নাম ছিল। তারা জানায়, তার নাম কাইয়ুম জাকির। মার্কিন প্রতিরক্ষা বিভাগ কর্তৃক প্রকাশিত বেশিরভাগ নথিতে তাকে "আব্দুল্লাহ গোলাম রসূল" নাম দেওয়া হয়েছিল। ২০০৭ সালের বার্ষিক প্রশাসনিক পর্যালোচনা বোর্ডের জন্য প্রস্তুত করা সামারি অফ এভিডেন্স মেমোতে তাকে "মোল্লা ওয়াই আবদুল্লাহ" নাম দেওয়া হয়েছিল।
গৌড়পাদ
গৌড়পাদ (খ্রিস্টীয় অষ্টম শতাব্দী) বা শ্রীগৌড়পাদাচার্য ছিলেন বৈদিক দর্শনের অদ্বৈত বেদান্ত শাখার প্রথম যুগের গুরুদের অন্যতম। প্রচলিত বিশ্বাস অনুসারে, তিনি ছিলেন আদি শঙ্করের পরমগুরু (গুরুর গুরু)। তিনি বৈদিক দর্শন শাখার অন্যতম প্রধান ব্যক্তিত্ব। অপর প্রচলিত বিশ্বাস অনুসারে, তিনি শ্রীগৌড়পাদাচার্য মঠের প্রতিষ্ঠাতা তথা মাণ্ডুক্য কারিকা-র সংকলক।
অদ্বৈত গুরু-পরম্পরা
ভারতীয় ধর্ম ও দর্শনে, সকল জ্ঞানের উৎস ঈশ্বর এবং ঈশ্বরের থেকে বেদদ্রষ্টা ঋষিরা সেই দর্শন প্রাপ্ত হয়েছেন বলে উল্লেখ করা হয়েছে।
যুগ
শাস্ত্র অনুসারে, প্রত্যেক যুগের নিজস্ব গুরু আছেন:
শ্রীগোড়পাদাচার্য মঠ
শ্রীগোড়পাদাচার্য মঠ (श्री संस्थान गौडपदाचार्य मठ) বা কবলে মঠ (कवळे मठ) হল দক্ষিণ ভারতীয় সারস্বত ব্রাহ্মণদের সবচেয়ে পুরনো মঠ। এটি গোয়ার পোন্ডা পঞ্চায়েত সমিতির কবলে শহরে অবস্থিত।
৭৪০ খ্রিষ্টাব্দ নাগাদ গৌড়পাদ এই মঠ স্থাপন করেন। কথিত আছে, গোমন্তক (গোয়া) অঞ্চলে বসবাসকালে গৌড়পাদ নিজে এই মঠ স্থাপন করেছিলেন। তবে অন্যান্য অদ্বৈত মঠের মতো হিন্দু সমাজের সামগ্রিক অংশে এই মঠের প্রভাব দেখা যায় না। এটির এক্তিয়ার শুধুমাত্র দাক্ষিণাত্য সারস্বত ব্রাহ্মণদের মধ্যেই সীমাবদ্ধ।
উত্তর চব্বিশ পরগনা জেলার শিক্ষা প্রতিষ্ঠানের তালিকা
পশ্চিমবঙ্গের উত্তর চব্বিশ পরগণা জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (কলেজ বা সমমান থেকে সর্বোচ্চ পর্যায়)
খুবসুরত (১৯৮০-এর চলচ্চিত্র)
খুবসুরত (ইংরেজি: Beautiful) ১৯৮০ সালে মুক্তিপ্রাপ্ত ভারতীয় হিন্দি ভাষার হাস্যরসাত্মক-নাট্য চলচ্চিত্র, ছবিটির পরিচালনা ও প্রযোজনা করেছেন হৃষিকেশ মুখোপাধ্যায়, সংলাপ রচনা করেছেন গুলজার। ছবিটিতে অভিনয় করেছেন রেখা, রাকেশ রোশন, অশোক কুমার, দীনা পাঠক ও শশীকলা। ছবিটি সমালোচকদের প্রশংসা কুড়িয়েছে এবং এটি বক্স-অফিসে সাফল্য লাভ করে।
চলচ্চিত্রটি ১৯৮১ সালের শ্রেষ্ঠ চলচ্চিত্র বিভাগে ফিল্মফেয়ার পুরস্কার জিতেে। প্রধান অভিনেত্রী রেখা তার প্রথম শ্রেষ্ঠ অভিনেত্রী বিভাগে ফিল্মফেয়ার পুরস্কার জিতে মঞ্জু দয়াল চরিত্রে অভিনয়ের জন্য (তিনি একই বছর জুদাই ছবিতে অভিনয়ের জন্যও মনোনীত হয়েছিলেন)। ছবিটি তামিল ভাষায় লক্ষ্মী বাধাচু এবং মালায়লাম ভাষায় ভানু কান্দু কেঝাদাক্কি নামে পুনর্নির্মাণ করা হয়। ২০১৪ সালের চলচ্চিত্রটি একই নামে স্বল্প ভিত্তিতে নির্মিত হয়েছিল এবং এটি ডিজনির প্রথম লাইভ-অ্যাকশন বলিউড চলচ্চিত্র ছিল।
কাহিনী সংক্ষেপ
দ্বারকা প্রসাদ গুপ্তের স্ত্রী (অশোক কুমার) এবং চার সন্তানের জননী মধ্যবয়সী নির্মলা গুপ্ত (দীনা পাঠক) একজন নিয়মানুবতী এবং নিয়মানুসারে তার পরিবার পরিচালনা করেন। স্বামী সহ সকলেই তার নিয়ম মেনে চলে যদিও তারা সর্বদা তার নিয়মসমূহ সমর্থন করে না। এমনকি তিনি নিজের ছেলের স্ত্রীও তিনি বেছে নেন এবং এখন অঞ্জুকে তাঁর দ্বিতীয় ছেলের জন্য বেছে নেন।
মঞ্জু দ্বারকা প্রসাদেরও মনোযোগ আকর্ষণ করেন, যিনি নিজেই এক মজাদার স্নেহময় সাথী ছিলেন। তিনি স্ত্রীর নিয়ন্ত্রিত আচরণে দীর্ঘকাল বাস করার পর আমোদপ্রিয় মঞ্জুর উপস্থিতিতে স্বস্তি বোধ করে। মঞ্জু ধীরে ধীরে নির্মালা বাদে বাড়ির সকলের বিশ্বাস অর্জন করে।
একদিন সে পরিবারের অন্যান্য সদস্যদের উপর নির্মলার কর্তৃত্ববাদকে তুলে ধরে একটি ছোট্ট নাটক উপস্থাপন করে। নির্মলা বাড়িতে ছিল না বলে মনে করা হয়ছিল কিন্তু নির্মলা দুর্ঘটনাক্রমে এটি দেখে ফেলে। সকলেই তাকে স্বৈরশাসক হিসাবে বিবেচনা করায় সে মনে আঘাত পায়, যদিও সে পরিবারের ভালর জন্যই সবকিছু করেছে। তদুপরি এই সত্যটি প্রত্যেকে মঞ্জু নামে একজন বহিরাগতের কাছে উপলব্ধ করে যা তাকে আরও বেশি কষ্ট দেয়।
মঞ্জু ক্ষমা চাইতে চেষ্টা করল কিন্তু নির্মলা তার সাথে কথা বলবে না। দ্বারাকা প্রসাদ তার জেদ দেখে আবেগাপ্লুত হয়ে বিপর্যস্ত পড়ে এবং তার সাথে অর্থহীন বাক্য বলতে থাকে যার ফলে তার হার্ট অ্যাটাক হয়। মঞ্জু সময় মতো কাজ করে দ্বারকা প্রসাদকে বাঁচায়। অবশেষে নির্মলা মঞ্জুর চরিত্র বুঝতে পারে এবং সেও তাকে প্রশংসা করে। শেষ পর্যন্ত মঞ্জু ও ইন্দের বিয়ে হয়।
গড় দ্রুতি উপপাদ্য
থাম্ব|সুষম ত্বরণের মেট্রন নিয়ম তথা গড় দ্রুতি উপপাদ্যটির জন্য অরেসমের দেওয়া জ্যামিতিক প্রমাণ। থাম্ব|upright|এই চিত্রের মাধ্যমে [[গ্যালিলিও সুষমভাবে পরিবর্তিত গতির জন্য আড়কাঠি ক্ষেত্রের সূত্রটি কেমন হবে তা দেখিয়েছেন। এটি কয়েক শতাব্দী পূর্বে পূর্বতন ওরেসমে যে জ্যামিতিক সমাধানটি দিয়েছিলেন তারই অনুরূপ।]]
গড় দ্রুতি উপপাদ্য বস্তুর ত্বরণের সাথে সম্পর্কযুক্ত একটি বিশেষ সূত্র যার আবিষ্কার ঘটে ১৪শ শতকের মেট্রন কলেজের একদল চিন্তাবিদদের মাধ্যমে। এসব চিন্তাবিদ অদ্ভুত কিন্তু আকর্ষণীয় উপায়ে দার্শনিক সমস্যাবলীর যৌক্তিক ও গাণিতিক সমাধানের চেষ্টা করেছিলেন, এসব চিন্তাবিদকে একত্রে অক্সফোর্ড ক্যালকুলেটর বলা হত। এই উপপাদ্যটি সুষম ত্বরণের মেট্রন নিয়ম নামেও পরিচিত। নিকোল ওরেসমে উপপাদ্যটির একটি প্রমাণ দেন। এই উপপাদ্য অনুসারে, সুষমভাবে ত্বরিত (স্থির অবস্থান বা শূন্য আদি দ্রুতি নিয়ে যাত্রাকারী) বস্তুর দ্বারা অতিক্রান্ত দূরত্ব হবে ত্বরিত বস্তুটির শেষ দ্রুতির অর্ধেকের সমান সুষম দ্রুতিতে গতিশীল কোন বস্তুর অতিক্রান্ত দূরত্বের সমান।
ব্যাখ্যা
সাধারণিকৃত মেট্রন নিয়মটি প্রমাণের জন্য ট্রাপিজিয়ামের ক্ষেত্রফল নির্ণয়ের অনুরূপে অরেসমে যে জ্যামিতিক সূত্রটি প্রদান করেন সেটাকে আজকের দিনে সূত্রটির আকারে প্রকাশ করা যায়। অর্থাৎ অতিক্রান্ত দূরত্ব আদি বেগ ও শেষ বেগের সমষ্টির সাথে ব্যায়িত সময়ের গুণফলের অর্ধেকের সমান। (৩৫০–৫০ খ্রীস্টপূর্বাব্দে) ব্যাবিলনীয় সভ্যতার লোকেরা জ্যোতির্বিজ্ঞান সংক্রান্ত কাজে যেসব মৃত্তিকা ফলক ব্যবহার করতেন সেগুলো বৃহস্পতি গ্রহের অবস্থান ও গতি গণনার এই ট্রাপিজিয়াম পদ্ধতিটিরই কথা বলে। উপরন্তু এই ফলকগুলো থেকে ১৪শ শতকের এই উপপাদ্যটিরও পূর্বানুমান পাওয়া যায়।
গ্যালিলিও যাকে পড়ন্ত বস্তুর গতির সমীকরণগুলোর কৃতিত্ব দেওয়া হয় তারও বহু পূর্বেই মধ্যযুগের বিজ্ঞানীরা পড়ন্ত বস্তুর গতির সমীকরণগুলোর ভিত্তি এই গড় দ্রুতি উপপাদ্যটি প্রতিপাদন করে করেছিলেন। এছাড়াও ভৌত সমস্যাকে চিত্রের মাধ্যমে গাণিতিক ফাংশনরূপে উপস্থাপনের যেসব বিবরণের কথা জানা যায় অরেসমের এই প্রমাণটি হচ্ছে সেগুলোর মধ্যে প্রথম একটি উদাহরণ, অধিকন্তু এটি সমাকলনের যে প্রাচীন রূপ তারও প্রথম উদাহরণ যা ক্যালকুলাসের ভিত্তির সূচনা করেছে। গাণিতিক পদার্থবিদ ও বিজ্ঞানের ইতিহাসবিদ ক্লিফোর্ড ট্রুয়েসডেল লিখেছেন:
এই উপপাদ্যটি সুষম ত্বরণের সিস্টেমের জন্য অতি সাধারণ সৃতিবিদ্যার সমীকরণের একটি বিশেষ ক্ষেত্র।
নেক চাঁদ
নেক চাঁদ সাইনি (১৫ ডিসেম্বর ১৯২৪ - ১২ জুন ২০১৫) ছিলেন একজন স্ব-শিক্ষিত ভারতীয় শিল্পী, যিনি চণ্ডীগড় শহরে আঠারো একর জমিতে রক গার্ডেন নামে একটি ভাস্কর্য বাগান নির্মাণের জন্য পরিচিত।
প্রারম্ভিক জীবন এবং পটভূমি
নেক চাঁদ শকরগড় তহসিলের বাসিন্দা। শকরগড় পূর্বে ব্রিটিশ ভারতের গুরুদাসপুর জেলায় ছিল, কিন্তু এখন পাকিস্তানের নারোওয়াল জেলায় পড়ে। ১৯৪৭ সালে দেশভাগের সময় তার পরিবার ভারতে চলে আসে। তারা ১৯৫৫ সালে চণ্ডীগড়ে চলে আসেন। সেই সময়ে, সুইস/ফরাসি স্থপতি ল্য করব্যুজিয়ে শহরটিকে একটি আধুনিক কল্পরাজ্য হিসাবে নতুনভাবে ডিজাইন করেছিলেন। এটি ছিল ভারতের প্রথম পরিকল্পিত শহর এবং ১৯৫১ সালে নেক চাঁদ সেই শহরে পাবলিক ওয়ার্কস ডিপার্টমেন্টের রাস্তা পরিদর্শক হিসাবে কাজ পেয়েছিলেন।
তিনি ১৯৮৪ সালে ভারত সরকার কর্তৃক পদ্মশ্রী উপাধিতে ভূষিত হন। তাঁর মৃত্যু হয় ২০১৫ সালে।
রক গার্ডেন ভারতের বিখ্যাত স্থানগুলির মধ্যে অন্যতম। এর স্রষ্টা, নেক চাঁদ, ২০১৫ সালে মারা যান, কিন্তু এখনও প্রতি বছর লক্ষ লক্ষ মানুষ এটি পরিদর্শন করেন।
অবসর সময়ে, নেক চাঁদ শহরের চারপাশে ধ্বংসপ্রাপ্ত স্থান থেকে উপকরণ সংগ্রহ করতেন। তিনি এই উপকরণগুলিকে নতুন দিল্লির সুকরানির ঐশ্বরিক রাজ্যের নিজস্ব দর্শনে পুনর্ব্যবহৃত করেছিলেন। তিনি এই কাজের জন্য সুখনা লেকের কাছে একটি জঙ্গলের একটি ঘাট বেছে নেন। ঘাটটি একটি ভূমি সংরক্ষণ হিসাবে মনোনীত করা ছিল, এটি একটি বনস্থলি যা ১৯০২ সালে প্রতিষ্ঠিত হয়েছিল এবং সেখানে কিছুই নির্মান করা যায় না। নেক চাঁদের কাজটি ছিল অবৈধ, কিন্তু ১৯৭৫ সালে কর্তৃপক্ষ এটি আবিষ্কার করার আগে তিনি এটি আঠারো বছর ধরে লুকিয়ে রাখতে সক্ষম হন। এই সময়ের মধ্যে, এটি 13 acre যৌগিক প্রাঙ্গনের মধ্যে,শত শত মৃৎপাত্রে আচ্ছাদিত কংক্রিটের নর্তকী, গীতবাদ্যকর এবং প্রাণীদের ভাস্কর্যে সাজানো ছিল। নেক চাঁদ পুনর্ব্যবহৃত উপকরণের সাথে সিমেন্ট এবং বালির মিশ্রণ দিয়ে শরীর তৈরি করেছিলেন এবং ভাঙ্গা কাঁচ, চুড়ি, চীনামাটির তৈরি বাসনপত্র, মোজাইক এবং লোহা-ফাউন্ড্রি স্ল্যাগের মতো বর্জ্য পদার্থের সাথে মসৃণভাবে খাঁটি সিমেন্টের একটি চূড়ান্ত আবরণ তৈরী করেছিলেন। তাঁর কাজটিতে গুরুতর ঝুঁকি ছিল, যে কোন সময়ে ভেঙে ফেলা হতে পারতো। কিন্তু তিনি নিজের পক্ষে জনমত পেতে সক্ষম হন এবং ১৯৮৬ সালে পার্কটি একটি পাবলিক স্পেস হিসাবে উদ্বোধন করা হয়। নেক চাঁদকে বেতন, একটি উপাধি ("সাব-ডিভিশনাল ইঞ্জিনিয়ার, রক গার্ডেন") এবং ৫০ জন শ্রমিকের একটি কর্মীদল দেওয়া হয়েছিল যাতে তিনি তার কাজে পুরো সময় মনোনিবেশ করতে পারেন। এমনকি এটি ১৯৮৩ সালে একটি ভারতীয় স্ট্যাম্পে প্রদর্শিত হয়েছিল। রক গার্ডেন এখনও পুনর্ব্যবহারযোগ্য উপকরণ দিয়ে তৈরি; এবং সরকারের সহায়তায়, নেক চাঁদ শহরের চারপাশে কয়েকটি বর্জ্য, বিশেষ করে ন্যাকড়া এবং ভাঙ্গা সিরামিকের জন্য সংগ্রহ কেন্দ্র স্থাপন করতে সক্ষম হন।
যখন নেক চাঁদ ১৯৯৬ সালে একটি বক্তৃতা সফরে দেশের বাইরে যান, তখন বাগানের তহবিল প্রত্যাহার করে নেওয়া হয় এবং ভাঙচুরকারীরা পার্কে হামলা চালায়। রক গার্ডেন সোসাইটি নামক সংস্থা এই অনন্য দূরদর্শী পরিবেশের প্রশাসন ও রক্ষণাবেক্ষণের দায়িত্ব নিয়েছে। বাগানটি পরিদর্শন করতে প্রতিদিন পাঁচ হাজারেরও বেশি মানুষ আসে,যা ভারতের দ্বিতীয় সর্বাধিক জনপ্রিয় স্থান (তাজমহলের পরে) মোট ১২ মিলিয়নেরও বেশি দর্শক। রক গার্ডেনে প্রতিদিন হাজার হাজার মানুষ মানুষ আসে। এটি ভারতের একটি বিখ্যাত পর্যটক আকর্ষণ হয়ে উঠেছে।
প্রদর্শনী
১৬ই এপ্রিল থেকে ১১ই মে ২০০৭ পর্যন্ত ইংল্যান্ডের লিভারপুলের রয়্যাল ইনস্টিটিউট অফ ব্রিটিশ আর্কিটেক্টস (আরআইবিএ) গ্যালারিতে নেক চাঁদের কাজের একটি প্রদর্শনীও হয়েছিল। প্রদর্শনীতে বাগানের স্থাপত্য এবং ল্যান্ডস্কেপিংয়ের জরিপ অঙ্কন প্রদর্শিত হয়েছে এবং একটি ভ্রাম্যমাণ প্রদর্শনী হওয়ার পরিকল্পনা রয়েছে।
নতুন দিল্লিতে আমেরিকান দূতাবাস স্কুলের ক্যাম্পাসের বাগানে এবং হাঁটার পথে নেক চাঁদের অসংখ্য ভাস্কর্যও প্রদর্শিত হয়েছে।
বাগানের জন্য তহবিল সংগ্রহের জন্য লন্ডনে একটি নেক চাঁদ ফাউন্ডেশন রয়েছে।
আরো দেখুন
রক গার্ডেন, দার্জিলিং
বখত খান
জেনারেল বখত খান (১৭৯৭ - ১৮৫৯) ইস্ট ইন্ডিয়া কোম্পানির বিরুদ্ধে ১৮৫৭ সালের সিপাহি বিদ্রোহের সময় দিল্লি অঞ্চলে ভারতীয় স্বাধীন বাহিনীর কমান্ডার-ইন-চিফ ছিলেন।
জীবন কাহিনী
জেনারেল বখত খান তার পিতার পক্ষে রোহিল্লা ইউসুফজাই ঐতিহ্যের ছিলেন এবং তার মা ছিলেন অবধি রাজকন্যা। তিনি রোহিলখণ্ডের বিজনোরে জন্মগ্রহণ করেছিলেন এবং পরে ইস্ট ইন্ডিয়া কোম্পানির সেনাবাহিনীতে একজন সুবেদার, প্রধান নেটিভ কমান্ডিং অফিসার হয়েছিলেন, বেঙ্গল হর্স আর্টিলারিতে চল্লিশ বছরের অভিজ্ঞতা অর্জন করেছিলেন এবং প্রথম অ্যাংলো-আফগান যুদ্ধে পদক্ষেপ দেখেছিলেন।
বিদ্রোহের আগে সুবেদার বখত খান বেশ কয়েকজন ব্রিটিশ কর্মকর্তার কাছে সুপরিচিত ছিলেন, যার মধ্যে বেশ কয়েকজন ১৮৫৭ সালে দিল্লি অবরোধের সময় তার বিরুদ্ধে কাজ করার কথা ছিল। একজন কর্নেল তাকে "সবচেয়ে বুদ্ধিমান চরিত্র" হিসাবে বর্ণনা করেছিলেন যিনি "ইংরেজ সমাজের খুব অনুরাগী" ছিলেন।
বিদ্রোহ
বেরেলিতে বিদ্রোহ শুরু হলে, সুবেদার বাহাদুর খান জড়িত সিপাহিদের দ্বারা জেনারেল হিসাবে প্রশংসিত হন। বখত খান যখন মিরাটে বিদ্রোহের কথা শুনেছিলেন, তখন তিনি মুঘল সম্রাট বাহাদুর শাহ জাফরের সেনাবাহিনীকে সমর্থন করার জন্য দিল্লিতে যাত্রা করার সিদ্ধান্ত নেন। ১৮৫৭ সালের ১লা জুলাই বখত খান বিপুল সংখ্যক রোহিলা সিপাহীদের নিয়ে দিল্লিতে পৌঁছানোর সময়, শহরটি ইতিমধ্যে বিদ্রোহী বাহিনী দ্বারা দখল করা হয়েছিল এবং মুঘল শাসক বাহাদুর শাহ জাফরকে ভারতের সম্রাট ঘোষণা করা হয়েছিল। বখত খানের নেতৃত্বে বরেলি ব্রিগেডে বেঙ্গল নেটিভ ইনফ্যান্ট্রির চারটি রেজিমেন্ট, একটি অশ্বারোহী বাহিনী এবং আর্টিলারির একটি ব্যাটারি অন্তর্ভুক্ত ছিল। এই উল্লেখযোগ্য শক্তিবৃদ্ধির উপস্থিতি, সুশৃঙ্খলভাবে অগ্রসর হয়ে, ব্রিটিশদের হতাশ করে দিল্লি অবরোধ করে এবং বাহাদুর শাহ জাফরকে প্রভাবিত করে। বখত এবং তার অফিসারদের সম্রাটের সাথে দেখা করার জন্য দ্রুত তলব করা হয়েছিল।
সম্রাটের জ্যেষ্ঠ পুত্র মির্জা মুঘল, যাকে মির্জা জহিরুদ্দিন নামেও ডাকা হয়, তাকে প্রধান জেনারেল উপাধি দেওয়া হয়েছিল, কিন্তু এই রাজপুত্রের কোনও সামরিক অভিজ্ঞতা ছিল না। এই মুহূর্তে বখত খান তার বাহিনী সহ দিল্লিতে পৌঁছেছিলেন। তাঁর আগমনের সাথে সাথে, নেতৃত্বের অবস্থানের উন্নতি হয়েছিল। বখত খানের প্রশাসনিক দক্ষতা দ্রুত স্পষ্ট হয়ে ওঠে এবং সম্রাট তাকে প্রকৃত কর্তৃত্ব এবং সাহেব-ই-আলম বাহাদুর বা লর্ড গভর্নর জেনারেল উপাধি দেন। খান সিপাহী বাহিনীর ভার্চুয়াল কমান্ডার ছিলেন, যদিও মির্জা জহিরুউদ্দিন তখনও কমান্ডার-ইন-চিফ ছিলেন।
বখত খান অনেক সমস্যার মুখোমুখি হয়েছিলেন যা তার তাত্ক্ষণিক মনোযোগের প্রয়োজন ছিল। প্রথম এবং সর্বাগ্রে সমস্যাটি ছিল আর্থিক, এটি সমাধান করার জন্য তিনি কর সংগ্রহের জন্য সম্রাট কর্তৃপক্ষের কাছ থেকে পেয়েছিলেন। দ্বিতীয় সমস্যাটি ছিল সরবরাহের লজিস্টিক এক, যা সময়ের সাথে সাথে আরও বেশি তীব্র হয়ে ওঠে এবং ১৮৫৭ সালের সেপ্টেম্বরে ব্রিটিশ বাহিনী যখন শহরটি আক্রমণ করে তখন আরও বেশি করে তীব্র হয়ে ওঠে। শহরে ব্রিটিশদের অনেক গুপ্তচর এবং এজেন্ট ছিল এবং তারা ক্রমাগত বাহাদুর শাহকে আত্মসমর্পণের জন্য চাপ দিচ্ছিল। দিল্লির চারপাশের পরিস্থিতি দ্রুত খারাপ হতে থাকে; বখত খানের নেতৃত্ব বিদ্রোহীদের সংগঠন, সরবরাহ এবং সামরিক শক্তির অভাবের জন্য ক্ষতিপূরণ দিতে পারেনি। ১৮৫৭ সালের ৮ ই জুন ব্রিটিশদের দ্বারা দিল্লি অবরোধ করা হয়েছিল। ১৪ ই সেপ্টেম্বর, ব্রিটিশরা কাশ্মীরি গেট দখল করে নেয় এবং বাহাদুর শাহ ২০ শে সেপ্টেম্বর ব্রিটিশদের কাছে আত্মসমর্পণ করার আগে (বখত খানের আবেদনের বিরুদ্ধে) হুমায়ূনের সমাধিতে পালিয়ে যান। সম্রাটকে গ্রেফতার করা হয় এবং তার পুত্র মির্জা আবু বকর ও মির্জা খিজর সুলতানকে ব্রিটিশরা হত্যা করে। শহরটি দখল করার পরে, বিজয়ী সৈন্যরা শেষ পর্যন্ত শৃঙ্খলা পুনরুদ্ধারের আগে বেশ কয়েক দিনের জন্য শহরটিকে বরখাস্ত করেছিল।
বখত খান নিজে দিল্লি ছেড়ে লখনউ ও শাহজাহানপুরে বিদ্রোহী বাহিনীতে যোগ দেন। পরে, বাহাদুর শাহ জাফরকে রাষ্ট্রদ্রোহের অভিযোগে বিচার করা হয় এবং বার্মার রেঙ্গুনে নির্বাসিত করা হয় যেখানে তিনি ১৮৬২ সালে মারা যান।
সমাধি
১৮৫৯ তিনি মারাত্মকভাবে আহত হন এবং মারা যান তেরাই, নেপালে।
ইন্টেল ৮০৮০
ইন্টেল ৮০৮০ ("আশি-আশি" ) ছিল দ্বিতীয় ৮ বিট মাইক্রোপ্রসেসর, পরিকল্পনা এবং নির্মাতা ইন্টেল দ্বারা মুক্তি পেয়েছিল এপ্রিল, ১৯৭৪ সালে। এর আগে ৮০০৮ নকশা বর্ধিত এবং উন্নত বৈকল্পিক ছিল। প্রাথমিক নির্দিষ্ট ঘড়ি ফ্রিকোয়েন্সি সীমা ২ মেগাহার্টজ ছিল, এবং কার্যকর বার হচ্ছে ৪, ৫, ৭, ১০ এবং ১১ চক্রর কয়েক শত হাজার নির্দেশাবলী প্রতি সেকেন্ডে একটি কার্যকর গতিতে পরিচালিত হত। ৮০৮০, "প্রথম সত্যিকার ব্যবহারের মাইক্রোপ্রসেসর"। তার আগে মাইক্রোপ্রসেসর ক্যালকুলেটর, নগদ নিবন্ধন, কম্পিউটার টার্মিনাল, শিল্প রোবট এবং অন্যান্য অ্যাপ্লিকেশন জন্য ব্যবহার হত ৮০০৮। ৮০৮০ এর স্থাপত্য দৃঢ় প্রসেসর x৮৬ পরিবার উৎপন্ন হওয়া, যা ইন্টেলের ৮০৮৬ সিপিইউ- র স্থাপত্য প্রভাবিত।
৮০৮০ থেকে কাজ করার জন্য সমর্থন চিপ প্রয়োজন, আই৮২২৪ ঘড়ি জেনারেটর / ড্রাইভার এবং আই৮২২৮ বাস নিয়ামক এবং এটা অ পরিপূর্ণ বর্ধিতকরণ লোড ব্যবহার করে প্রয়োগ করা হয়। অতিরিক্ত একটি +১২ V এবং −৫ ভী  ছাড়াও প্রধান সরবরাহ টিটিএল সামঞ্জস্যপূর্ণ +৫ ভী সরবরাহ।
পশ্চিমবঙ্গের রাজ্য সড়কের তালিকা
পশ্চিমবঙ্গের রাজ্য সড়ক গুলির তালিকা।
পটাসিয়াম সায়ানাইড
পটাসিয়াম সায়ানাইড হলো একটি যৌগ যার রাসায়নিক সংকেত KCN। চিনির মতো দেখতে এই বর্ণহীন স্ফটিক লবণটি পানিতে অত্যন্ত দ্রবণীয়। বেশিরভাগ পটাশিয়াম সায়ানাইড খনি থেকে স্বর্ণ উত্তোলনে, জৈব সংশ্লেষণ এবং ইলেক্ট্রোপ্লেটিংয়ে ব্যবহার করা হয়। অলঙ্কারশিল্পে রাসায়নিক গিল্ডিংয়ে (সোনার প্রলেপ দেওয়া) ও পালিশিংয়ে এর অল্প পরিসরে প্রয়োগ রয়েছে।
পটাসিয়াম সায়ানাইড অত্যন্ত বিষাক্ত। আর্দ্র কঠিন পটাসিয়াম সায়ানাইডের আর্দ্র বিশ্লেষণের ফলে এটা থেকে অল্প পরিমাণে হাইড্রোজেন সায়ানাইড নির্গত হয়, যার গন্ধ তেতো বাদামের মতো। যাইহোক, সবাই এই গন্ধ শুঁকতে পারে না; যাদের এই ক্ষমতা রয়েছে তাদের এই ক্ষমতাটি একটি বংশাণুক্রমিক বৈশিষ্ট্য।
পটাসিয়াম সায়ানাইডের স্বাদকে তীক্ষ্ণ এবং তিক্ত হিসেবে বর্ণনা করা হয়েছে, এটি লাইয়ের (এপলক প্রকার ক্ষার) মতো জ্বলন্ত সংবেদন তৈরি করে। ।
উৎপাদন
পটাসিয়াম হাইড্রোক্সাইডের জলীয় দ্রবণের সাথে হাইড্রোজেন সায়ানাইড যোগ করে শূন্যস্থানে দ্রআণটির বাষ্পীভবন থেকে KCN উউপাদন করা হয়।:
এস এন রামস্বামী
এস এন রামস্বামী নাদের একজন ভারতীয় রাজনীতিবিদ এবং বিধানসভার প্রাক্তন সদস্য। তিনি ১৯৮০ ও ১৯৮৪ সালের নির্বাচনে সাথানকুলাম আসন থেকে গান্ধী কামরাজ জাতীয় কংগ্রেসের প্রার্থী হিসাবে তামিলনাড়ু বিধানসভায় নির্বাচিত হয়েছিলেন। তিনি খুব দয়ালু এবং এমজিআর প্রেমময় বন্ধু। তার সমাধিটি তিরুশেন্দুর-কুড়ুম্বুর হাইওয়ে রোডে অবস্থিত।
পটাসিয়াম সায়ানাইড
উৎপাদন
প্রতিবছর প্রায় ৫০ হাজার টন পটাসিয়াম সায়ানাইড উৎপাদন করা হয়।
পুরনো পদ্ধতিতে উৎপাদন
১৯০০ সালের আগে এবং কাস্টনার পদ্ধতি আবিষ্কারের পূর্বে পটাশিয়াম সায়ানাইড ছিল ক্ষার ধাতুর সায়ানাইডের সবচেয়ে গুরুত্বপূর্ণ উৎস। প্রাচীন এই পদ্ধতিতে পটাসিয়াম ফেরোসায়ানাইডের ভাঙ্গন থেকে পটাসিয়াম সায়ানাইড উৎপাদন করা হতো।:
ত্রিপুরার সংস্কৃতি
ত্রিপুরাতে বিভিন্ন জাতিগোষ্ঠীতে ভাষাগত গোষ্ঠী রয়েছে, যা একটি যৌগিক সংস্কৃতির উত্থান করেছে। প্রভাবশালী সংস্কৃতিগুলো বাংলা, বিষ্ণুপ্রিয়া মণিপুরী, মণিপুরী, ত্রিপুরা, জামাতিয়া, রিয়াং, নোয়াটিয়া, কোলৈ, মুরাজিং, চাকমা, হালাম, গারো, কুকি, মিজো, মগ, মুন্ডা, অরন, সাঁহাল ও উচই।
বাঙালি সংস্কৃতি
বাঙালি জনগণ রাজ্যের বৃহত্তম অ-উপজাতি সম্প্রদায়ের প্রতিনিধিত্ব করে। এর ফলে, বাংলার সংস্কৃতিটি রাজ্যের প্রধান সংস্কৃতি। প্রকৃতপক্ষে অনেক উপজাতীয় পরিবার, বিশেষ করে যারা অভিজাত শ্রেণিভুক্ত এবং শহুরে  বসবাস করে, তারা তাদের আদিবাসী সাংস্কৃতিক প্রথাগুলির তুলনায় বেশি করে বাঙালি সংস্কৃতির সাথে জড়িত। ত্রিপুরা রাজারা সময়ে  বাংলা সংস্কৃতিতে বিশেষত সাহিত্য,  এবং বাংলা ভাষার আদালতের ভাষা ছিল। নোবেল বিজয়ী বাঙালি কবি রবীন্দ্রনাথ ঠাকুর রাজাদের সঙ্গে বন্ধুত্বপূর্ণ বন্ধুত্বপূর্ণ ছিলেন। বাংলা সংস্কৃতির উপাদান যেমন, বাংলা সাহিত্য, বাংলা সঙ্গীত, এবং বাঙালি রন্ধনপ্রণালী বিশেষ করে রাজ্যের শহুরে এলাকায়  খুবই জনপ্রীয়।
হস্তশিল্প
ত্রিপুরা বাঁশ ও বেতের হস্তশিল্পের জন্য উল্লেখযোগ্য। উপজাতিদের ঝুমি (বীজ বপন) এর মধ্যে বাঁশ গুরুত্বপূর্ণ ভূমিকা পালন করেছিল। এটি  নেভিগেশন ঘড়ি স্টেশন নির্মাণ ব্যবহৃত হয়, এবং খাদ্য এবং জল বহন করার জন্য ব্যবহূত হয়।এই ব্যবহারগুলি ছাড়াও বাঁশ, কাঠ এবং বেতের আসবাবপত্র, পাত্রে, হাতবড়িত ভক্ত, প্রতিলিপি, ম্যাট, টুপি, মূর্তি এবং অভ্যন্তর প্রসাধন সামগ্রী তৈরি করার জন্য ব্যবহৃত হয়।
উৎসব
হিন্দুরা বিশ্বাস করে যে ত্রিপুরেশ্বতী ত্রিপুরা ও ত্রিপুরার জনগনের পৃষ্ঠপোষক দেবী। বেশ কিছু দেবতা উপজাতিদের দ্বারা উপাসিত হয়, যেমন লাম-প্রেরা (আকাশ ও সমুদ্রের দ্বৈত দেবগণ), মেলু-ম (দেবী লক্ষ্মী), খুলু-মা (তুলা উদ্ভিদের দেবী), এবং বুরহা-চা (নিরাময় ঈশ্বর)। দুর্গা পূজা, কালী পূজা, অশোকাষ্টমী উৎসব এবং চন্দ্রদশা দেবীর পূজা গুরুত্বপূর্ণ উৎসব। বেশ কয়েকটি উৎসব বিভিন্ন উপজাতীয় ঐতিহ্যের সাথে মিলিত হয় যেমন গঙ্গা পূজা, গিয়ারিয়া পূজা, খেরচি পূজা, কের পূজা।
ভাস্কর্য এবং স্থাপত্য
উনাকোটি, পিলাক এবং দেবতামুরা ঐতিহাসিক স্থান যেখানে পাথর খোদাই এবং শিলা ভাস্কর্যগুলির বিশাল সংগ্রহের উল্লেখ রয়েছে। এই ভাস্কর্য বৌদ্ধ এবং শতাব্দী ধরে ব্রাহ্মণসংক্রান্ত আদেশ উপস্থিতির প্রমাণ। এই ভাস্কর্য প্রথাগত ধর্ম এবং উপজাতীয় প্রভাব একটি বিরল শিল্পসম্মত সংযোগের প্রতিনিধিত্ব করে।
খেলাধুলা
ফুটবল এবং ক্রিকেট রাজ্যে সবচেয়ে জনপ্রিয় খেলা। রাজ্যটির রাজধানী আগরতলা, তার নিজস্ব ক্লাব ফুটবল চ্যাম্পিয়নশিপ প্রতি বছর অনুষ্ঠিত হয়। যেখানে অনেক স্থানীয় ক্লাব একটি লীগ এবং নক আউট ফরম্যাটে প্রতিদ্বন্দ্বিতা করে। ত্রিপুরা রণজি ট্রফির একটি পূর্ব রাজ্য দল হিসেবে অংশগ্রহণ করে, ভারতীয় ঘরোয়া ক্রিকেট প্রতিযোগিতা। রাজ্যটিও ভারতীয় জাতীয় খেলা এবং নর্থ ইস্টরনা প্রতিযোগীতার নিয়মিত অংশগ্রহণকারী। ত্রিপুরায় জিমন্যাস্টিকস এবং সাঁতার মধ্যে কয়েকটি জাতীয় সফল খেলোয়াড় রয়েছেন, কিন্তু অ্যাথলেটিক্স, ক্রিকেট, ফুটবল এবং গৃহমধ্যস্থ খেলা রাজ্যটি তেমন কোনো অগ্রগতি করতে পাড়েনি।
আর্নেস্ট হেমিংওয়ের রচনাবলি
থাম্ব|200px|১৯৫০ সালে আর্নেস্ট হেমিংওয়ে। এটি আর্নেস্ট হেমিংওয়ে'র (১৮৯৯-১৯৬১) রচনাবলির তালিকা। এই তালিকায় তার উপন্যাস, ছোটগল্প এবং তার কাজের চলচ্চিত্র ও টেলিভিশন উপযোগকরণসমূহ অন্তর্ভুক্ত করা হয়েছে।
রবি চৌধুরী
রবি চৌধুরী একজন বাংলাদেশি সঙ্গীতশিল্পী যিনি ১৯৯০-এর দশকে চলচ্চিত্রের নেপথ্য সঙ্গীতে জনপ্রিয়তা অর্জন করেন। ২০১৯-এর ফেব্রুয়ারি পর্যন্ত তার ৬৪টি অডিও অ্যালবাম প্রকাশিত হয়েছে। এছাড়াও তিনি ৭০ থেকে ৮০টি বাংলাদেশী চলচ্চিত্রে নেপথ্য কণ্ঠশিল্পী ছিলেন।
সঙ্গীতজীবন
রবি চৌধুরী মূলত জনপ্রিয়তা অর্জন করেন অডিও গানের মাধ্যমে। তার সঙ্গীতজীবনের প্রথম দিকে শুধু একটি অডিও অ্যালবাম টানা চার বছর বিক্রয় শীর্ষে থাকে। ঢাকা থেকে প্রকাশিত প্রথম অডিও এলবাম 'প্রেম দাও নয় বিষ দাও' সুপার ডুপার হিট অ্যালবাম ছিল। এর পরও টানা এক দশক ধরে তার অডিও গানের এলবাম সারাদেশে হিট ব্যবসা সফল ছিল।
ব্যক্তিগত জীবন
ব্যক্তিগত জীবনে রবি চৌধুরী তিনবার বিবাহ বন্ধনে আবদ্ধ হন। তিনি ২০১৫ সালের ১৪ ফেব্রুয়ারি রিফাত আরা রামিজা নামে একজনের সাথে বিবাহ বন্ধনে আবদ্ধ হন। এই দম্পতির এক কন্যা সন্তান রয়েছে। এরপূর্বে তিনি সঙ্গীতশিল্পী ডলি সায়ন্তনী ও অন্য আরেকজনের সাথে বিবাহ বন্ধনে আবদ্ধ হয়েছিলেন যাদের সঙ্গে বিচ্ছেদ ঘটে।
ইমাম
ইমাম (إمام, বহুবচন: أئمة; ) ইসলাম ধর্মাবলম্বিদের ব্যবহৃত একটি শব্দ যদ্বারা সাধারণভাবে মুসলিম সমাজের নেতৃস্থানীয় ব্যক্তিকে বোঝানো হয়ে থাকে। সর্বাধিক প্রচলিত অর্থে ইমাম হলেন সেই ব্যক্তি যিনি মসজিদে বা বাইরে জামায়াতে নামাজ পরিচালনা করেন। উপরন্তু, ইসলামী বিষয়ে অগাধ পাণ্ডিত্যের অধিকারী ব্যক্তি বা উচ্চ পর্যায়ের আলেমকে ইমাম হিসাবে সম্বোধন করা হয়। বর্তমানে প্রচলন অনুযায়ী ইসলামের ৪র্থ খলিফা আলী (রা:) সহ তার বংশোদ্ভূত বারোজন ইমামকে শিয়া সম্প্রদায়ের মূল স্তম্ভ হিসাবে গণ্য করা হয়। অধিকন্তু ইসমাইলীয়া সম্প্রদায়ের আন্তর্জাতিক নেতাকে ইমাম হিসেবে অভিহিত করা হয়।
কুরআনের ব্যবহার
আরবী শব্দ হিসাবে ইমাম শব্দটি কুরআন শরীফে বিভিন্ন অর্থে ব্যবহৃত হয়েছ। সুরা বাক্বারার ১২৪ নম্বর আয়াতের ব্যবহার অনুযায়ী ইমাম অর্থ নেতা; ইমাম অর্থ ক্বিতাব।
সুন্নি ইমাম
thumb|280px|right|১৯৬৫ খ্রিস্টাব্দে মিশরের কায়রোতে একজন ইমাম নামাজ পরিচালনা করছেন
ইমাম সম্পর্কে শিয়াদের চেয়ে সুন্নিদের মতামত ভিন্ন। সুন্নিদের মতে নামাজ পরিচালনাকারী যে কেউই ইমাম হিসেবে সম্বোধিত হন, তিনি মসজিদের বাহিরে দুই বা ততোধিক ব্যক্তির নামাজ পরিচালনা করলেই। ফলে প্রতিটি মসজিদেই সম্মানী ভাতা প্রদানের মাধ্যমে একজন ইমাম সংযুক্ত রাখা হয়; তবে কোনো কারণে তিনি অপারগ হলে নামাজ পরিচালনার জন্য আগত যে কাউকেই ইমাম হিসেবে নির্বাচন করা হয়। তবে সুন্নিদের ক্ষেত্রে নামাজ পরিচালনার জন্য শরিয়তের আলেম হতে হয়।
সুন্নি মুসলমানদের মতানুসারে ধর্মীয় বিষয়াদিতে অগাধ পান্ডিত্যের কারণে "ইমাম" হিসেবে সম্বোধিত ব্যক্তিগণ:
বারো ইমাম
দ্বাদশী শিয়া মতানুসারে বারোজন ইমাম রয়েছেন। তাঁরা হলেন:
মুআধ ইবনে জাবাল
মুআধ ইবনে জাবাল (مُعاذ بن جبل; ৬০৩ –৬৩৯) ছিলেন মুহাম্মদের অন্যতম সাহাবী। তিনি অন্যতম ওহী লেখক ছিলেন। মুআধ বনু খাজরাজের আনসার ছিলেন এবং মুহাম্মদ জীবিত থাকাকালীন পাঁচ জন সঙ্গীর সাথে কুরআন সংকলন করেছিলেন।
মুহাম্মদের সাথে শেষ সাক্ষাৎ
মুআধ ইবনে জাবালকে মুহাম্মদ ইয়েমেনে সেখানকার লোকদের ইসলাম শিক্ষার জন্য পাঠিয়েছিলেন। তিনি যখন ফিরে আসেন তখন আবু বকর খলিফা দায়িত্ব পালন করছিলেন। এবং মুহাম্মদ সাল্লাল্লাহু আলাইহি ওয়াসাল্লাম তাকে দশটি উপদেশ দিয়েছিলেন যেগুলো তার জীবনীতে বর্ণনা হয়েছে।
মৃত্যু
১৮ হিজরি সনে সিরীয়া যাওয়ার পথে প্লেগে আক্রান্ত হয়ে মৃত্যুবরণ করেন।
সম্মাননা
ইরানের এর মসলূন বিশ্ববিদ্যালয়ের শরিয়াহ কলেজের নাম তার নামে করা হয়।
২০২২ ফিফা বিশ্বকাপে অংশগ্রহণকারী জাতীয় দলসমূহ
প্রতিযোগিতার উদ্বোধনী খেলার এক মাস পূর্বে অর্থাৎ, ২১ অক্টোবর, ২০২২ তারিখের মধ্যে প্রতিটি জাতীয় দলের ৩৫ থেকে ৫৫জন খেলোয়াড়ের প্রাথমিক তালিকা ফিফা বরাবর জমা দেয়ার তারিখ নির্ধারণ করা হয়। ঐ তালিকাগুলো ফিফা প্রকাশ করেনি। প্রাথমিক তালিকা থেকে সর্বাধিক ২৬জন ও সর্বনিম্ন ২৩জন খেলোয়াড়ের চূড়ান্ত তালিকা প্রতিযোগিতার প্রথম খেলা শুরুর ছয়দিন পূর্বে ১৪ নভেম্বর, ১৯:০০ এএসটি (ইউটিসি+৩) ঘটিকার মধ্যে দলগুলো জমা দেয়। পরবর্তীতে, ১৫ নভেম্বর তারিখে ফিফা কর্তৃপক্ষে দলের নম্বরসহ চূড়ান্ত তালিকা তাদের ওয়েবসাইটে প্রকাশ করে। ক্লাব পর্যায়ের শেষ খেলায় অংশগ্রহণকারী খেলোয়াড়দের নাম ১৩ নভেম্বর, ২০২২ তারিখে অন্তর্ভূক্ত করা হয়। পরদিনই ক্লাবগুলো তাদের খেলোয়াড়কে ছাড়পত্র দিবে। এ আসরে তালিকাভূক্ত কোন খেলোয়াড় যদি প্রতিযোগিতায় দলের প্রথম খেলার পূর্বে আঘাত কিংবা অসুস্থ থাকে, তাহলে খেলা শুরুর ২৪ ঘণ্টা পূর্বে যে-কোন সময় স্থলাভিষিক্ত করা যাবে। দলের চিকিৎসক ও ফিফা জেনারেল মেডিকেল অফিসার - উভয়কেই আঘাত কিংবা অসুস্থতা গুরুতর হবার ফলে প্রতিযোগিতায় খেলোয়াড়কে অংশগ্রহণ করা থেকে বিরত থাকার বিষয়টি নিশ্চিত করবেন। পরিবর্তিত খেলোয়াড়ের অন্তর্ভূক্তি প্রাথমিক তালিকায় না থাকলেও চলবে।
ইকুয়েডর
কোচ: 🇦🇷 গুস্তাভো আলফারো
নেদারল্যান্ডস
কোচ: লুইস ফন খাল আয়াক্স
কাতার
কোচ: 🇪🇸 ফেলিক্স সাঞ্চেজ
সেনেগাল
কোচ: আলিউ সিসে
ইরান
কোচ: কার্লোস কুইরোজ
মার্কিন যুক্তরাষ্ট্র
কোচ: গ্রেগ বারহল্টার
ওয়েলস
কোচ: রব পেজ
আর্জেন্টিনা
কোচ: লিওনেল স্কালোনি
মেক্সিকো
কোচ: 🇦🇷 হেরার্দো মার্তিনো
পোল্যান্ড
কোচ: সেসল’ মিশিবিচ
সৌদি আরব
কোচ: 🇫🇷 হার্ভে রেনার্ড
ডেনমার্ক
কোচ: কাস্পার হালমান্ড
ফ্রান্স
কোচ: দিদিয়ে দেশঁ
তিউনিসিয়া
কোচ: জালেল কাদরি
জার্মানি
কোচ: হান্সি ফ্লিক
জাপান
কোচ: হাজিমে মোরিয়াসু
স্পেন
কোচ: লুইস এনরিকে
বেলজিয়াম
কোচ: 🇪🇸 রোবের্তো মার্তিনেস
কানাডা
কোচ: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 জন হার্ডম্যান
ক্রোয়েশিয়া
কোচ: জ্লাৎকো দালিচ
মরক্কো
কোচ: ওয়ালিদ রেগ্রাগুই
ব্রাজিল
কোচ: তিতে
ক্যামেরুন
কোচ: রিগোবার্ট সং
সুইজারল্যান্ড
কোচ: মুরাট ইয়াকিন
ঘানা
কোচ: অটো অ্যাডো
পর্তুগাল
কোচ: ফার্নান্দো সান্তোস
দক্ষিণ কোরিয়া
কোচ: পাওলো বেন্তো
উরুগুয়ে
কোচ: দিয়েগো অ্যালোন্সো
ব্রুনাইয়ের পাসপোর্ট
ব্রুনাইয়ের পাসপোর্ট আন্তর্জাতিক ভ্রমণের উদ্দেশ্যে ব্রুনাইয়ের নাগরিকদের প্রদান করা হয়।
ব্রুনাই হচ্ছে একমাত্র দেশ যার নাগরিকরা ভিসা ছাড়া চীন, রাশিয়া, সেনজেন এলাকা এবং যুক্তরাষ্ট্রে ভ্রমণ করতে পারে।
ভাষা
উপাত্ত পাতা/তথ্য পাতা মালয় এবং ইংরেজি ভাষায় প্রিন্ট করা থাকে।
বৈধতা
ব্রুনাইয়ের পাসপোর্টের ৫ বছর সময়সীমা পর‍্যন্ত বৈধতা থাকে। বিদেশে ভ্রমণের ক্ষেত্রে পাসপোর্টের মেয়াদ কমপক্ষে ছয়মাস থাকতে হবে।
বায়োমেট্রিক পাসপোর্ট
২০০৮ সাল থেকে, ব্রুনাইয়ের প্রতিটি পাসপোর্টে বায়োমেট্রিক বৈশিষ্ট্য সংজোযন করা হয়। এসব বায়োমেট্রিক পাসপোর্টসমূহে একটি চিপ রয়েছে যেখানে একজন নাগরিকের মুখাবয়ব এবং আঙুলেরচাপের চিত্র থাকে।
ভিসা আবশ্যক
২০১৮ সালে, ১৫৩টি দেশ এবং অঞ্চলে ব্রুনাইয়ের নাগরিকদের ভিসা-মুক্ত বা আগমনকালে ভিসা নিয়ে প্রবেশাধিকার ছিল, যা ভিসাহীন ভ্রমণের ক্ষেত্রে হেনলী পাসপোর্ট সূচক অনুযায়ী ব্রুনাইয়ের পাসপোর্টকে বিশ্বে ২২তম অবস্থানে অধিষ্ঠিত করে।
আসকান দেজাঘা
সায়েদ আসকান দেজাঘা (জন্ম ৫ জুলাই ১৯৮৬) একজন ইরানী পেশাদার ফুটবলার, যিনি এটাকিং মিডফিল্ডার এবং রাইট উইঙ্গার হিসেবে খেলেন। দেজাঘা ইরানে জন্মগ্রহণ করেন। ১ বছর বয়সে তিনি জার্মানির বার্লিনে চলে যায়। ১৬ বছর বয়সে তিনি জার্মানির নাগরিকত্ব পায়। তিনি ২০০১ থেকে ২০০৯ সাল পর্যন্ত জার্মানির বয়সভিত্তিক দলে খেলেছেন। তবে বর্তমানে তিনি ইরান জাতীয় ফুটবল দলেরের হয়ে খেলছেন।
হের্থা
দেজাঘা হের্থার হয়ে পেশাদার ফুটবল খেলা শুরু করেন। ২০০৪-০৫ বুন্দেসলিগার সেই অভিষেক ম্যাচে ভিএফএল বোচামের বিপক্ষে ৫ মিনিট খেলেন, ম্যাচটি ২-২ গোলে ড্র হয়। হের্থা ফুটবল ক্লাবের ইতিহাসে তিনি সর্বকনিসঠ ফুটবলার। তিনি হের্থায় প্রথমে সেন্ট্রাল ডিফেন্ডার হিসেবে খেলতো, তবে দ্রুত নিজেকে ফরোয়ার্ড পজিশনে নিয়ে আসে এবং ১২ টি গোল দিয়ে ২০০৫-০৬ মৌসুমে নিজের ক্লাবের সর্বোচ্চ গোলদাতা হন। ২০০৫-০৬ মৌসুমের উয়েফা কাপে ৩ টি ম্যাচ খেলে।
উলসবার্গ
২০০৭ সালে দেজাঘা ভিএফএল উলসবার্গে যোগ দেয়। সে তার ২য় মৌসুমে ক্লাবের হয়ে ৮ টি গোল দেয়। দেজাঘা তার ক্লাবের নিয়মিত খেলোয়াড় ছিলো। ২০০৯-১০ মৌসুমে তিনি দলের ১ম একাদশে জায়গা হারান। ২০১০-১১ মৌসুমে তিনি আবার দলে নিয়মিত খেলার সুযোগ পায়। এরপর সে ফুলহামে যোগ দেয়। তিনি ছোটবেলা থেকে প্রিমিয়ার লিগে খেলার সপ্ন দেখতেন। দেজাঘা বুন্দেসলিগায় মোট ১৯ টি গোল এবং ২৫ টি এসিস্ট করেন।
২০১২-১২ মৌসুম
২০১২ সালের ৩১ আগস্ট দেজাঘা ৩ বছরের চুক্তিতে প্রিমিয়ার লিগের দল ফুলহামে যোগ দেয়। তাকে দলে নিতে ফুলহাম ২.৫ মিলিয়ন ইউরো খরচ করে। তিনি প্রিমিয়ার লিগে খেলা ৩য় ইরানি ফুটবলার, তার আগে আন্দ্রেনিক তেয়মৌরিয়ান এবং করিম বাঘেরি প্রিমিয়ার লিগে খেলেছে। ২০ আগস্ট অ্যাস্টন ভিলার বিপক্ষে অভিষেক ম্যাচে ১-০ গোলে জয় পায়, সেই ম্যাচের শেষ ২০ মিনিট খেলেন তিনি। ১০ নভেম্বর তিনি আর্সেনালের বিপক্ষে ১ম বারের মত ১ম একাদশে জায়গা পায়।
২০১৩-১৫ মৌসুম
দেজাঘা ২০১৩-১৪ মৌসুমের ১ম ম্যাচে লিগ কাপে বারটন এলাবিয়নের বিপক্ষে জয়লাভ করে। ২ নভেম্বর ম্যানচেস্টার ইউনাইটেডের বিপক্ষে ১ম লিগ ম্যাচ খেলেন। ৪ ডিসেম্বর টটেনহামের বিপক্ষে মৌসুমের ১ম গোল দেন। ২৬ এপ্রিল হাল সিটির বিপক্ষে 'ম্যান অফ দ্যা ম্যাচ' নির্বাচিত হন। ফুলহামের সমর্থকদের ভোটে দেজাঘা ফুলহামের সেরা খেলোয়াড় নির্বাচিত হয়।
আল আরাবি
২০১৪ সালের ২৯ জুলাই দেজাঘা কাতারের ক্লাব আল আরাবিতে যোগ দেয়। দেজাঘা ১ম মৌসুমে আল আরাবির হয়ে ৫ টি গোল দেন। ২০১৫-১৬ মৌসুমে দেজাঘা আল আরাবি ক্লাবের সেরা খেলোয়াড় নির্বাচিত হন।
জার্মানি
২০০৪ সালে দেজাঘা জার্মানি অনূর্ধ্ব-১৯ দলে জায়গা পায়, দেজাঘা ১৫ টি ম্যাচে ৭ টি গোল করার সুবাদে জার্মানি অনূর্ধ্ব-২১ দলে ডাক পায়।
২০০৭ সালে অক্টোবরে দেজাঘা জার্মানি অনূর্ধ্ব-২১ দলের হয়ে তেল আবিবে ইসরাইলের বিপক্ষে খেলেনি। তিনি এই ঘটনাকে নিজের ব্যক্তিগত বিষয় বলে জানান। দেজাঘা বলেন "এখানে রাজনৈতিক ব্যাপার রয়েছে। সকলেই জানে আমি একজন জার্মান-ইরানিয়ান, আমার শিরায় জার্মান রক্তের চেয়ে ইরানি রক্ত বেশি রয়েছে, যাই হোক আমার পিতামাতা ইরানীয়। আরও বলেন "আমি ইসরাইলের বিপক্ষে না, তবে পরবর্তিতে ইরান সফর নিয়ে সমস্যায় পড়তে পারি। তার এই সিদ্ধান্তে ব্লিড (জার্মানির সর্বোচ্চ বিক্রীত পত্রিকা), রোনাল্ড পোফাল্লা এবং ফ্রাইডবার্ট ফ্লবার্গ (খ্রিস্টান ডেমোক্রেটিক পার্টির সদস্য) এবং চার্লট ব্লোচ (সেন্ট্রাল কাউন্সিল অফ জিউসের প্রেসিডেন্ট) প্রতিবাদ করে। পরবর্তিতে দেজাঘা একটি সাক্ষাৎকারে জানায় ইসরাইলের সাথে না খেলার কারণ 'ইরান বিপ্লব'। একজন ইরানীয় হিসেবে ইসরাইলে গেলে ইরান সরকার তাকে কারাবন্দি করত। ইরান বিপ্লবের পর সরকার সকল ইরানীয় খেলোয়াড়দের ইসরাইলে প্রবেশ নিষিদ্ধ করে।
দেজাঘা পরবর্তিতে ইসরাইল বিষয়ে বৈঠকে বসে। দেজাঘা জানায় তার ইরানের নাগরিকত্ব রয়েছে, তিনি ইরানের আইন অনুযায়ী ইসরাইলের বিপক্ষে খেলবে না এবং ইরানের নাগরিকত্ব বাতিল করবে না। ফলে জার্মানি ফুটবল দল থেকে বাদ পড়ে।
ইরান
যেহেতু জার্মানির হয়ে বয়সভিত্তিক ফুটবল খেলছে, সেহেতু ফিফার নিয়ম অনুযায়ী ইরানের হয়ে খেলতে পারবে না। ২০০৯ সালের জুলাইয়ে ফিফা এই নিয়ম পরিবর্তন করে বিধায় দেজাঘা ইরানের হয়ে খেলার সুযোগ পায়। ডিসেম্বরে ইরানের কোচ আফশিন ঘোটবি কাতারে অনুষ্ঠিত ২০১১ এএফসি এশিয়ান কাপের জন্য দেজাঘাকে দলভুক্ত করে। তবে টুর্নামেন্ট খেলার জন্য তার ক্লাব উলসবার্গ তাকে ছাড়েনি।
২০১১ সালের ২১ সেপ্টেম্বর ইরান জাতীয় দলে পুনরায় ডাক পায়। ২০১২ সালের ২৯ ফেব্রুয়ারি কাতারের বিপক্ষে অভিষেক ম্যাচে জোড়া গোল দেন। ইরানের কোচ কার্লোস কুইরোজ ২০১৪ ফিফা বিশ্বকাপের জন্য দেজাঘাকে দলে অন্তর্ভুক্ত করে। তিনি বিশ্বকাপে নাইজেরিয়ার বিপক্ষে ৭৩ মিনিট সময়ে বদলি হিসেবে নামেন। আর্জেন্টিনার বিপক্ষে ৮৫ মিনিটে এবং বসনিয়ার বিপক্ষে ৬৮ মিনিট খেলেন।
২০১৫ সালের ১২ নভেম্বরে অধিনায়ক আন্দ্রেনিক তেয়মৌরিয়ানের অনুপস্থিতে ইরানকে নেতৃত্ব দেন। ঐ ম্যাচে তুর্কিমেনিস্তাকে ৩-১ গোলে হারায় ইরান।
তথ্যসূত্র
৩.  "Fulham Sign Dejagah" Fulham F.C. 31 August 2012. Retrieved 1 September 2012.
হরিশ-চন্দ্র
হরিশ-চন্দ্র মেহরোত্রা এফআরএস (১১ অক্টোবর ১৯২৩ - ১৬ অক্টোবর ১৯৮৩) ছিলেন একজন ভারতীয়-মার্কিন গণিতবিদ এবং পদার্থবিজ্ঞানী। তার কাজ বীজগণিত, বিশ্লেষণ, জ্যামিতি এবং গোষ্ঠী তত্ত্বকে একটি মৌলিক পদ্ধতিতে সংযুক্ত করেছে। যার উপর ভিত্তি করে ডিফারেনশিয়াল জ্যামিতি এবং গাণিতিক পদার্থবিদ্যা থেকে শুরু করে সংখ্যাতত্ত্ব পর্যন্ত বিভিন্ন ক্ষেত্রে আধুনিক কাজ করা হচ্ছে। তিনি গণিতের রিপ্রেজেন্ট থিওরি অর্থাৎ প্রতিনিধিত্ব তত্ত্বে মৌলিক কাজ করেছেন।
কর্মজীবন
হরিশ-চন্দ্র ১৯৪৭ সালে মার্কিন যুক্তরাষ্ট্রে যান যেখানে তিনি তাঁর জীবনের শেষ দিন পর্যন্ত ছিলেন। ১৯৪৭ সাল থাকে ১৯৪৯ সাল পর্যন্ত তিনি নিউ জার্সির ইনস্টিটিউট ফর অ্যাডভান্সড স্টাডিতে অধ্যাপনার কাজ করেছেন। ১৯৪৯ সাল থাকে ১৯৫০ সাল পর্যন্ত তিনি মার্কিন যুক্তরাষ্ট্রের প্রাচীনতম হার্ভার্ড বিশ্ববিদ্যালয়ে ছিলেন। ১৯৫০ সাল থাকে ১৯৬৩ সাল পর্যন্ত তার কার্মস্থল ছিল নিউ ইয়র্ক শহরে অবস্থিত কলাম্বিয়া বিশ্ববিদ্যালয়। ১৯৬৩ সালে আবার ফিরে আসেন নিউ জার্সির ইনস্টিটিউট ফর অ্যাডভান্সড স্টাডিতে। সেখানেই তিনি ১৯৮৩ সাল পর্যন্ত তার জীবনের দীর্ঘ কুড়ি বছর ছিলেন।
ইয়াজিদি
ইয়াজিদি বা এজিদি হচ্ছে একটি কুর্দি নৃ-ধর্মীয় গোষ্ঠী, যাদের রীতিনীতির সাথে জরথুস্ত্র ধর্মমতের সাদৃশ্য রয়েছে। ইয়াজিদিগণ প্রধানত উত্তর ইরাকের নিনেভেহ প্রদেশে বসবাস করে। আমেরিকা,জর্জিয়া এবং সিরিয়ায় উল্লেখযোগ্য সংখ্যক ইয়াজিদিদের সাক্ষাৎ মেলে। ১৯৯০ সালের দিকে ইয়াজিদিদের একটা অংশ ইউরোপে বিশেষ করে জার্মানীতে অভিবাসিত হয়। ইয়াজিদিগণ বিশ্বাস করেন, ঈশ্বর পৃথিবী সৃষ্টি করেছেন এবং তিনি সাতটি পবিত্র জিনিস বা ফেরেশতার মাঝে এটাকে স্থাপন করেছেন। এই সাতজনের প্রধান হচ্ছেন মেলেক তাউস, ময়ূর ফেরেশতা। ইয়াজিদিদের বর্ণিত তাউসের সাথে ইসলাম ধর্মে বর্ণিত ইবলিশের সাদৃশ্য পাওয়া যায়। এমনকি স্বর্গ থেকে শয়তান ও মেলেক তাউসের বিতাড়নের কাহিনী একই, আদমকে সিজদা না করা।
হরিশ-চন্দ্র
সম্মাননা এবং পুরস্কার
তিনি ন্যাশনাল একাডেমি অফ সায়েন্সেসের সদস্য এবং রয়্যাল সোসাইটির একজন ফেলো। তিনি ১৯৫৪ সালে আমেরিকান ম্যাথমেটিকাল সোসাইটির কোল পুরস্কারের প্রাপক ছিলেন। ১৯৭৪ সালে ইন্ডিয়ান ন্যাশনাল সায়েন্স একাডেমি তাকে শ্রীনিবাস রামানুজন পদক দিয়ে সম্মানিত করে। তিনি ১৯৭৭ সালে পদ্মভূষণ লাভ করেন। ১৯৮১ সালে তাকে ইয়েল বিশ্ববিদ্যালয় থেকে সম্মানসূচক ডিগ্রি দেওয়া হয়।
কানপুরের ভিএসএসডি কলেজের গণিত বিভাগ প্রতি বছর তার জন্মদিন বিভিন্নভাবে উদযাপন করে, যার মধ্যে রয়েছে বিভিন্ন কলেজ, ইনস্টিটিউটের ছাত্র এবং অধ্যাপকদের বক্তৃতা এবং হরিশ-চন্দ্র গবেষণা ইনস্টিটিউটে ছাত্রদের পরিদর্শন।
ইয়াজিদি
প্রার্থনা
ইয়াজিদিরা দিনে পাঁচবার প্রার্থনা করে। নিভেজা বেরিস্পেদে (ভোরের প্রার্থনা), নিভেজা রোঝিলাতিনে (সূর্যোদয়ের প্রার্থনা), নিভেজা নিভ্রো (দুপুরের প্রার্থনা), নিভেজা এভারি (বিকেলের প্রার্থনা), নিভেজা রোজাভাবুনে (সূর্যাস্তের প্রার্থনা)। বর্তমানে ইয়াজিদিগণ শুধুমাত্র সূর্যোদয় এবং সূর্যাস্তের প্রার্থনা করে থাকে।
হরিশ-চন্দ্র
সম্মাননা এবং পুরস্কার
ভারত সরকার তার নামানুসারে হরিশ-চন্দ্র রিসার্চ ইনস্টিটিউটের নামকরণ করে। এটি তাত্ত্বিক পদার্থবিদ্যা এবং গণিতের জন্য নিবেদিত একটি প্রতিষ্ঠান।
ইয়াজিদি
প্রার্থনা
সূর্যোদয়ের প্রার্থনার সময় ইয়াজিদিগণ সূর্য পূজারীদের মত সূর্যের দিকে এবং সূর্যাস্তের নামাজের সময় লালিস এর দিকে মুখ করে থাকে। দিনের সকল প্রার্থনা সূর্যের দিকে ফিরে পড়া হয়। বহিরাগতদের উপস্থিতিতে দিবসের প্রার্থনা হয় না। বুধবার হচ্ছে তাদের পবিত্র দিন এবং শনিবার বিশ্রাম দিবস। ডিসেম্বর মাসে তারা তিন দিনের রোজা পালন করে।
হরিশ-চন্দ্র
মৃত্যু
১৯৮৩ সালের ১৬ অক্টোবর মার্কিন যুক্তরাষ্ট্রের নিউ জার্সির প্রিন্সটনে এই মহান ভারতীয়-মার্কিন গণিতবিদের মৃত্যু হয়।
ইয়াজিদি
তীর্থযাত্রা
thumbnail|লালিসে অবস্থিত সেক সাদির মাজার ইয়াজিদিদের প্রধান ধর্মীয় উৎসবের একটি হচ্ছে ইরাক এর উত্তর মসুলের লালিস এ অবস্থিত শেখ আদি ইবনে মুসাফির (সেক আদি) এর মাজারে সাতদিনের তীর্থভ্রমণ পালন। যদি সম্ভব হয় প্রত্যেক ইয়াজিদি তাদের জীবদ্দশায় একবার সেক সাদির মাজারে তীর্থভ্রমণের চেষ্টা করতে বলা হয়েছে। তীর্থভ্রমণের সময় তারা নদীতে স্নান করে। তাউস মেলেকের মূর্তি ধুইয়ে দেয় এবং শেখ সাদির মাজারে একশত প্রদীপ জ্বালায়। এই সময়ে তারা একটি ষাঁড় বলি দেয়।
মিয়ানমারে সিআইএ-এর কার্যক্রম
মিয়ানমারে সিআইএর কার্যক্রম ছিল সেন্ট্রাল ইন্টেলিজেন্স এজেন্সি এবং পূর্বে অফিস অফ স্ট্র্যাটেজিক সার্ভিসেস (ওএসএস) দ্বিতীয় বিশ্বযুদ্ধের পর থেকে তৎকালীন বার্মা নামে পরিচিত দেশটিতে। ভিয়েতনামের মতো অন্যান্য দেশের তুলনায় মিয়ানমারে সিআইএ-এর কার্যক্রম সম্পর্কে কিছুটা সীমিত তথ্য হাতে রয়েছে ।
দ্বিতীয় বিশ্বযুদ্ধ
রজার হিলসম্যান এরপরে সহকারী সেক্রেটারি অফ স্টেট ফর ইন্টেলিজেন্স অ্যান্ড রিসার্চ হয়েছিলেন। তিনি মিয়ানমারের বিভিন্ন জাতিগত গোষ্ঠীর মধ্যে পক্ষপাতদুষ্ট জাপান-বিরোধী প্রতিরোধ যোদ্ধা গঠনের প্রচেষ্টার একজন অভিজ্ঞ লোক ছিলেন। এই প্রচেষ্টাগুলিতে হিলসম্যানের অভিজ্ঞতাগুলি গেরিলা যুদ্ধের জন্য উৎসাহ দিয়েছিল, সেইসাথে বিদ্রোহ বিরোধী অভিযানের সময় জনপ্রিয় সংহতি গুরুত্বপূর্ণ ছিলো, যা পরবর্তীতে ভিয়েতনাম যুদ্ধে দৃষ্টিভঙ্গিকে প্রভাবিত করবে।
স্নায়ুযুদ্ধ
জাতীয় নিরাপত্তা আর্কাইভ থেকে প্রকাশিত নথি অনুযায়ী স্নায়ুযুদ্ধের সময় মিয়ানমারে কমিউনিস্ট প্রভাব নিয়ে যুক্তরাষ্ট্র উদ্বিগ্ন ছিল। প্রধান উদ্বেগ অর্থনৈতিক যুদ্ধ নিয়ে। মিয়ানমার চালের প্রধান রপ্তানিকারক দেশ ছিল। মার্কিন যুক্তরাষ্ট্র উদ্বিগ্ন যে মিয়ানমারের কমিউনিস্ট নিয়ন্ত্রণের ফলে মায়ানমারের চালের দাম এবং বন্টনের হেরফের হতে পারে যা ভারত, শ্রীলংকা, মালয়েশিয়া এবং জাপানের মতো নিকটবর্তী মার্কিন যুক্তরাষ্ট্রের মিত্রদের ক্ষতি করতে পারে।
মায়ানমারের কুওমিনতাং
সংযোগ=//upload.wikimedia.org/wikipedia/commons/thumb/b/b3/Li_Mi1.jpg/220px-Li_Mi1.jpg|থাম্ব| লেফটেন্যান্ট জেনারেল লি মি, একজন চীনা জাতীয়তাবাদী জেনারেল কিন্তু বাস্তবে বৃহৎ কমিউনিস্ট বিরোধী জাতীয় স্যালভেশন আর্মি গেরিলা বাহিনীর কমান্ডার। কোরিয়া যুদ্ধ সমাপ্তির সময়ে সিআইএ জড়িত চূড়ান্ত অভিযান কর্মসূচিগুলির মধ্যে একটি ছিল উত্তর মিয়ানমারে । এই অপারেশনটি ছিল উত্তরে জেনারেল ম্যাকআর্থারের বাহিনীর বিরুদ্ধে আক্রমণ হ্রাস করার একটি কৌশলগত প্রচেষ্টা। লি মি একজন চীনা কম্যুনিস্ট জাতীয়তাবাদী জেনারেল যার হাতে উত্তর মিয়ানমারে প্রায় ১৫০০ সৈন্য বন্দী হয়ে পড়েছিলো। সিআইএ থাইল্যান্ডে জাতীয়তাবাদী চীনা সৈন্যদের প্রশিক্ষণ দিতো। তাদের সশস্ত্র করে উত্তর মিয়ানমারে পাঠাতো। ব্যাংককের একজন কমিউনিস্ট তথ্যদাতা তা ফাঁস করে দেয়। তখন মাওবাদী বাহিনী তাদের জন্য অপেক্ষা করছিল এবং সহজেই তাদের অনেককে ধরে হত্যা করে। সিআইএ অফিসার ডেসমন্ড ফিটজেরাল্ড এলাকায় আরও অস্ত্র ও গোলাবারুদ সহায়তা করে পরিস্থিতি সংশোধন করার চেষ্টা করেন। তবে সৈন্যরা যুদ্ধ করতে অস্বীকৃতি জানায় এবং পরিবর্তে এলাকায় বসতি স্থাপন করে, পপি জন্মায় এবং স্থানীয়দের সাথে আন্তঃবিবাহ করে। সিআইএর এই ভুলের ফলে লি মি একটি বড় হেরোইন অপারেশন চালায়, যা সিআইএ বিশ বছর পরে নির্মূল করতে উপযুক্ত বলে মনে করেছিল।
১৯৫২ সালে লি মি এর বাহিনীকে শক্তিশালী করার প্রয়াসে ৭০০ জন পুরুষকে তাইওয়ান থেকে বিমানে করে আনা হয়। ১৯৫২ এবং ১৯৫৩ সালের মধ্যে প্রায় প্রতিদিনের রুটিনে অস্ত্র ও গোলাবারুদ বহনকারী বিমানগুলি মিয়ানমারের শান রাজ্যের মং হাসাতে পৌঁছতো। বেশ কয়েক টন চিকিৎসা সামগ্রী ও যোগাযোগের সরঞ্জামও সেখানে নিয়ে যাওয়া হয়। জেনারেল লি মি রিপোর্ট করেছেন যে এ সংখ্যা অনেক ছিল, তবে তিনি বলেন যে ১৯৫২ সালে মং হস্যাটে মাত্র ২০টি ডেলিভারি হয়েছিল এবং প্রতিটি প্লেন মাত্র দশজন লোক এবং এক টন পেলোড (payload) বহন করতে পারে।
রাসায়নিক অস্ত্রের অভিযোগ
১৯৮৮ সালের একটি সিআইএ নথি থেকে জানা যায় বার্মার একটি ছোট রাসায়নিক অস্ত্র উৎপাদন সুবিধা ছিল, যা ১৯৮০ এর দশকের প্রথম দিকে পশ্চিম জার্মানির সহায়তায় নির্মিত করা হয়েছিল। নথিতে দাবি করা হয়েছে এটি অতীতে সরিষা গ্যাস উৎপাদন কেন্দ্র ছিল যা পরে উৎপাদন বন্ধ করেছিল। নথিতে আরও বলা হয়েছে যে বার্মার জাতিগত বিদ্রোহীরা দাবি করেছে সেনাবাহিনী চীন থেকে রাসায়নিক অস্ত্র আমদানি করে। কিন্তু সিআইএ এই ধরনের দাবিগুলি যাচাই করতে পারেনি।
স্নায়ুযুদ্ধ-পরবর্তী
২০০৭ সালের ১০ সেপ্টেম্বর মিয়ানমার সরকার সিআইএকে কারেন ন্যাশনাল ইউনিয়নের একজন বিদ্রোহী কারেন কমান্ডারকে হত্যা করার জন্য অভিযুক্ত করে। ঐ কারেন বিদ্রোহী সামরিক সরকারের সাথে আলোচনা করতে চেয়েছিলেন।
২০১০ সালে প্রকাশিত নথির উদ্ধৃতির মিডিয়া রিপোর্ট অনুসারে জার্মানির ডের স্পিগেল দিয়ে সিআইএ ও এনএসএ ইয়াঙ্গুনে মার্কিন যুক্তরাষ্ট্রের দূতাবাস থেকে টেলিফোন এবং যোগাযোগ নেটওয়ার্কগুলি নিরীক্ষণ ও ইলেকট্রনিক নজরদারি করতো।  কেন্দ্রীয় গোয়েন্দা সংস্থা (সিআইএ) এবং ন্যাশনাল সিকিউরিটি এজেন্সি (এনএসএ) দ্বারা যৌথভাবে পরিচালিত হয় স্পেশাল কালেকশন সার্ভিস নামে পরিচিত একটি গ্রুপের মাধ্যমে।
২০১১ সালে গার্ডিয়ান সংবাদপত্র উইকিলিকস মিয়ানমার সম্পর্কিত তথ্য ফাঁস করে। প্রকাশ করেছে যে মার্কিন যুক্তরাষ্ট্র মিয়ানমারে কিছু সুশীল সমাজের প্রতিনিধিকে অর্থায়ন করেছে। যা সরকারকে ইরাবদি নদীর উপর বিতর্কিত চীনা মাইটসোন বাঁধ স্থগিত করতে বাধ্য করেছিল।
আফগানিস্তান রিলিফ অর্গানাইজেশন
আফগানিস্তান রিলিফ অর্গানাইজেশন (এআরও) হল একটা মানবিক সংস্থা, যে সংস্থা আফগানিস্তানে যাদের প্রয়োজন তাদেরকে সরাসরি মানবিক সাহায্য এবং শিক্ষা দিয়ে থাকে। এই সংস্থা আফগানিস্তানের রাজধানী কাবুলে একটা বড়ো প্রযুক্তি শিক্ষা কেন্দ্র পরিচালনা করে এবং আয়াগণের ট্রেনিংয়েও যুক্ত আছে।
বিবরণ
আফগানিস্তান রিলিফ অর্গানাইজেশন হল একটা অরাজনৈতিক, ধর্মনিরপেক্ষ, অলাভজনক (৫০১)(৩), বেসরকারি মানবিক সংস্থা, যুক্তরাষ্ট্র এবং আফগানিস্তান দুই দেশেই নথিভুক্ত, ১৯৯৮ খ্রিষ্টাব্দে যুক্তরাষ্ট্রে প্রতিষ্ঠিত। এই সংস্থা সাইপ্রেস, অরেঞ্জ সিটি, ক্যালিফোর্নিয়া, ইউএসএ-তে স্থাপিত এবং কাজ করে আফগানিস্তানে।
আফগানিস্তান রিলিফ অর্গানাইজেশন ১৯৯৮ খ্রিষ্টাব্দে আবদুল সাতার দ্বারা সংগঠিত হয়, যিনি ছিলেন একজন কমিউনিকেশন্স প্রোজেক্ট ম্যানেজার এবং ব্যাবসাদার, সঙ্গে ছিলেন দেশীয় বন্ধু আফগান, প্রাক্তন আফগানিস্তানের প্রতিষ্ঠিত কবি খলিলুল্লা খলিলির নাতি আবুল ফাজিল খলিলি। তারা ভূমিকম্পের গ্রাসে ক্ষতিগ্রস্ত উত্তরাঞ্চলের রাজ্য তাখরের মানুষদের দিকে সাহায্যের হাত বাড়িয়েছিলেন।
আফগান রিলিফ অর্গানাইজেশন যুক্তরাষ্ট্রে সবই স্বেচ্ছাসেবী নিয়ে কাজ করে, এবং যৎসামান্য ওভারহেডে কার্যালয় ও ওয়্যারহাউস পরিচালনা করে। এই সংস্থা আমেরিকা এবং আফগানিস্তানে সাত শতাংশেরও কম খরচায় প্রশাসন ও অর্থসংগ্রহের কাজ চালায় এবং চেষ্টা করে দাতাদের থেকে সংগ্রহের বেশির ভাগটাই আফগানিস্তানের কর্মকাণ্ডে ব্যয় করতে।
আফগানিস্তান রিলিফ অর্গানাইজেশনকে আসলে আফগান রিলিফ, ইউকে পরোপকারী সংস্থার সঙ্গে এক করে দেখলে হবেনা, যেটা ১৯৮৪ খ্রিষ্টাব্দে তৈরি করেছিলেন লেখক এবং সুফি শিক্ষক ইদ্রিস শাহ এবং ২০০২ খ্রিষ্টাব্দে নথিভুক্তিকরণ বাতিল করে কাজ বন্ধ করে দেওয়া হয়েছিল।